Հավելված՝

ՀՀ ԼՄ Լերմոնտովո համայնքի ավագանու

2024 թ-ի դեկտեմբերի 03-ի N 36 որոշման

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԼՈՌՈՒ ՄԱՐԶԻ

ԼԵՐՄՈՆՏՈՎՈ ՀԱՄԱՅՆՔԻ

ԱՂԲԱՀՆՈՒԹՅԱՆ ԵՎ ՍԱՆԻՏԱՐԱԿԱՆ ՄԱՔՐՄԱՆ ՏԵՂԱԿԱՆ ԿԱՌԱՎԱՐՄԱՆ ՊԼԱՆ

(2024-2028 թթ․)

ԲՈՎԱՆԴԱԿՈՒԹՅՈՒՆ

1. ՆԵՐԱԾՈՒԹՅՈՒՆ……………………………………………………………………………..…..3

2. ՀԻՄՆԱԽՆԴԻՐՆԵՐ, ԱՌԱՋՆԱՀԵՐԹՈՒԹՅՈՒՆՆԵՐ, ՏԵՍԼԱԿԱՆ…………….….…3

# 3. ՊԼԱՆԱՎՈՐՄԱՆ ՏԱՐԱԾՔԻ ԲՆՈՒԹԱԳԻՐ…………․․․․․…….….…․……………4

4. ԹԱՓՈՆՆԵՐԻ ՔԱՆԱԿ ԵՎ ԲԱՂԱԴՐՈՒԹՅՈՒՆ………………………………….….……5

5. ԹԱՓՈՆՆԵՐԻ ԳՈՐԾԱԾՈՒԹՅՈՒՆ…………………………………………………………․․․6

6. ԻՐԱԶԵԿՎԱԾՈՒԹՅԱՆ ԱՍՏԻՃԱՆ…………………․․………………………….…․…………7

7. ՖԻՆԱՆՍԱՎՈՐՈՒՄ ԵՎ ԲՅՈՒՋԵ………………………………………………….…….…….7

8.ՄՇՏԱԴԻՏԱՐԿՈՒՄ ԵՎ ԳՆԱՀԱՏՈՒՄ․․․․․․․․․․․․․․․․․․․․․․․․․․․․․․․․․․․․․․…………………………․․……….7

9․ԿԱՆԽԱՏԵՍՈՒՄՆԵՐ ԵՎ ԿԱՆԽԱԴՐՈՒԹՅՈՒՆՆԵՐ ՊԼԱՆԱՎՈՐՄԱՆ ԺԱՄԱՆԱԿԱՇՐՋԱՆՈՒՄ

………………………………….…………8

10.ՆՊԱՏԱԿՆԵՐԻ ԵՎ ԹԻՐԱԽՆԵՐԻ ՍԱՀՄԱՆՈՒՄ………………………………….……….8

11.ԳՈՐԾՈՂՈՒԹՅՈՒՆՆԵՐԻ ՊԼԱՆ ……………………․․․․․․․․․․․․…………………………․․..…․․․․․․.8

# 1.ՆԵՐԱԾՈՒԹՅՈՒՆ

|  |  |
| --- | --- |
| Պլանի անվանում | Լոռու մարզի Լերմոնտովո համայնքի Աղբահանության և սանիտարական մաքրման տեղական կառավարման պլան |
| Պլանավորման մեջ ընդգրկված համայնք, բնակավայրեր | ՀՀ Լոռու մարզի Լերմոնտովո համայնք՝ Լերմոնտովո և Անտառաշեն բնակավայրեր |
| Պլանավորման ժամանակաշրջան | 2025-2029 |
| Ներկայացվող Պլանի նախատեսված վերանայման ամսաթվերը | 2025 սեպտեմբեր |
| Պլանը կազմող անձանց անուն, ազգանուն, պաշտոն | * Ռոզա Խեչումյան՝ Լերմոնտովո համայնքի ղեկավարի տեղակալ
* Անահիտ Հարությունյան՝ Լերմոնտովոյի համայնքապետարանի աշխատակազմի քարտուղար
 |
| Պլանը կազմող անձանց էլ. Հասցե և հեռախոս |  lermontovogjuxapetaran@mail.ru |
| Պլանի էլեկտրոնյաին տարբերակները ներբեռնելու էլ. հասցե | lermontovo.am |

Տնտեսական զարգացումը, գիտատեխնիկական առաջընթացը, բնապահպանական խնդիրները պարբերաբար նոր մարտահրավերներ են առաջացնում տեղական ինքնակառավարման մարմինների և համայնքների համար։ Կարևորելով վերոգրյալը, համայնքային իշխանությունները ձեռնամուխ են եղել աղբահանության ռազմավարության մշակմանը:

2. ՀԻՄՆԱԽՆԴԻՐՆԵՐ, ԱՌԱՋՆԱՀԵՐԹՈՒԹՅՈՒՆՆԵՐ, ՏԵՍԼԱԿԱՆ

Լերմոնտովո համայնքի Կենցաղային Կոշտ Թափոնների կառավարման պլանի կազմման անհրաժեշտությունը բխում է ոլորտում կիրառվող նոր մեթոդաբանության առկայությունից, որը կանոնակարգում է հանրապետության բնակավայրերում գոյացող աղբի հավաքման, տեղափոխման, պահպանման, տեղադրման (հեռացման), վերամշակման ու օգտահանման գործընթացների պլանավորումն ու մշտադիտարկումը և սահմանում աղբահանության ու թափոնների արդյունավետ կառավարման համար չափորոշիչները:

Հայաստանում աղբահանության և կոշտ թափոնների տեղական կառավարման պլանների (այսուհետև' Պլան) կազմումը ՀՀ բնակավայրերում աղբահանության և կոշտ թափոնների կառավարման կայուն և ինտեգրված արդյունավետ համակարգի ներդրման, միասնական քաղաքականության վարման, հանրապետության բոլոր համայնքներում աղբահանության ծառայության մատուցման կայուն որակի ապահովման անհրաժեշտ մեխանիզմ է: Այս պլանը նպատակ ունի ձևավորելու համապարփակ մոտեցում աղբահանության կառավարման ոլորտում, համակարգելու աղբահանության պլանավորումը տեղական ինքնակառավարման մարմիններում, ապահովելու նպաստավոր պայմաններ աղբահանության և կոշտ թափոնների կառավարման կայուն համակարգի ներդրման և թափոնների գործածության ամբողջական շղթայի գործարկման համար:

# Ոլորտային նպատակներն են՝

# 1․բարելավել Լերմոնտովո համայնքի աղբահանության կառավարման համակարգը;

# 2․ հիմնել աղբի կրճատման, վերամշակման, վնասազերծման և շրջակա միջավայրի պաշտպանությանն ուղղված մշտական գործընթաց:

# 3․հասնել աղբահանության կառավարման ֆինանսական կայունությանը:

# 4․ապահովել բնակչության մշտական և հետևողական իրազեկումը և մասնակցությունը աղբահանության կառավարման գործընթացում:

# 3. ՊԼԱՆԱՎՈՐՄԱՆ ՏԱՐԱԾՔԻ ԲՆՈՒԹԱԳԻՐ

Լերմոնտովո գյուղը գտնվում է Հայաստանի Լոռու մարզի Գուգարքի շրջանի ամենացուրտ գոտում 1810կմ ծովի մակերեսից բարձրության վրա : Գյուղը, որը սկզբից անվանվել է Վոսկրեսենովկա, հիմնվել է 1840 թ-ին Ռուսաստանի Տամբովի մարզից ''մոլոկանների'' մոտավորապես յոթ ընտանիքների աքսորման հետևանքով : Աքսորված ընտանիքները հիմնավորվել են այստեղ, և այժմ կազմում են բնակչության 80%-ը: Համայնքում ապրում են նաև հայեր` 15% և եզդիներ` 5%: Ներկայիս Լերմոնտովոն իրենից ներկայացնում է բավականին զարգացած համայնք` 2001 թ-ին սոցիալական ներդրումների ծրագրով անց է կացվել ջրագիծ, 2006 թ-ին գյուղը գազաֆիկացվել է, 2010թ-ին լուծվել է համայնքի փողոցների լուսավորության հարցը: Համայնքում գուրծում է Մշակույթի կենտրոնը, որտեղ կազմակերպվում են տարբեր միջոցառումներ , գործում է նաև գրադարան : Գյուղում առկա է միջնակարգ դպրոցը` որտեղ կան և հայկական և ռուսական դասարաններ, ուր հաճախում են և Լերմոնտովոյի և Անտառաշենի երեխաները: Դպրոցը հիմնովին վերանորոգվել է պետական բյուջեի միջոցներով:
2011 թ-ի սկզբից կազմակերպվել է գյուղի աղբահանման հարցը , տեղադրվել են ծածկականգառներ: Առաջիկա պլաններում է գյուղամիջյան ճանապարհների կապիտալ վերանորոգումը: 2017 թ-ին Համաշխարհային բանկի միջոցներով Հայաստանի Տարածքային Զարգացման հիմնադրամի օգնությամբ վերակառուցվեց և վերաբացվեց համայնքի մանկապարտեզը, որից օգտվում են նաև Անտառաշենի բնակիչները:

Անտառաշեն գյուղ
Մակերես` 22.0կմ2
Բնակչություն` 247
Գյուղը գտնվում է ծովի մակերեսից 1900մ բարձրության վրա, շրջապատված է կանաչազարդ անտառներով, բարձրադիր լեռներով: Լեռներից հոսող գետը հոսում է անմիջապես գյուղի ջրամբարը, որը բնակչությանը բավարարում է ամբողջությամբ: Համայնքի բնակիչները նախկինում զբաղվել են գազանաբուծությամբ, քանի որ գյուղում կար գազանաբուծական մեծ տնտեսություն, որը երկար տարիներ միակն է եղել նույնիսկ անդրկովկասյան երկրներում, ուր արտահանվել է ոսկեփայլ կզաքիսի մորթի: 1990-1994 թ-ին տնտեսությունը փլուզվել է: Անգամ ամենուր կատարվող սեփականշնորհման գործընթացը համայնքում չիրականացավ:
Համաձայն ՀՀ Գերագույն խորհրդի 31 հոկտեմբերի 1991թ. որոշման ։ Անտառաշենը առանձնացել է Լերմոնտովոյի գյուղական խորհրդից, դարձել ինքնուրույն: Եվ միայն 2021 թ-ին նորից միավորվեց Լերմոնտովո համայնքի հետ:

4. ԹԱՓՈՆՆԵՐԻ ՔԱՆԱԿ ԵՎ ԲԱՂԱԴՐՈՒԹՅՈՒՆ

Աղբահանության պլանավորման շրջանակներում հատկապես գոյացող թափոնների քանակի ծրագրեր և միջոցառումներ նվազեցման, տեսակավորման, վերամշակման, օգտահանման մշակելիս ու նախատեսելիս' առանձնապես կարևոր է թափոնների քանակի և բաղադրության որոշումը:

ա. Գոյացող թափոնների քանակի ընդունված ցուցանիշներն են.

 • մեկ տարում գոյացող թափոնների ընդհանուր զանգվածը (տոննա/տարեկան)

• մեկ տարում գոյացող թափոնների կշիռը մեկ բնակչի հաշվով (մարդ/կգ/տարի)

 • մեկ օրում գոյացող թափոնների կշիռը մեկ բնակչի հաշվով (մարդ/կգ/օր)

Բաղադրությունն ընդունված է ներկայացնել տոկոսով' ըստ յուրաքանչյուր բաժնեմասի ընդհանուր զանգվածի չափաբաժնի:

Պլանի մշակման և իրականացման արդյունավետությունը մեծապես կախված է հավաքագրվող որը պետք է լինի հստակ, ճշգրիտ, պարբերական, տվյալները պետք է հավաքագրվեն համայնքի /բնակավայրի տարբեր հատվածներից, տարբեր գործունեություն իրականացնող տնտեսվարողներից, տարվա տարբեր եղանակներին' մեկ շնչի հաշվով առաջացող աղբի կշիռը, բաղադրությունը, դրանց հնարավոր փոփոխությունները' ըստ սեզոնի և ժամանակահատվածի:

Տեղեկատվության հավաքագրումը և ճշգրիտ գնահատումը հնարավոր է հստակ մեթոդաբանությամբ և պարբերականությամբ նմուշառման և դրա արդյունքների վերլուծության պարագայում: Ընդ որում, նմուշառման պարբերականությունը թափոնների կառավարման համակարգի ներդրման սկզբնական փուլում պետք է լինի տարվա բոլոր սեզոններին' թափոնների գոյացման ինտենսիվության գործոններից կախված, իսկ հետագա տարիներին կարելի է նմուշառում իրականացնել որոշակի գործոնների փոփոխությունից կախված, ավելի փոքր պարբերականությամբ:

 բ. Թափոնների բաղադրության հիմնական տեսակները/հոսքերը

•Կոշտ կենցաղային թափոն' աղբամաններում կուտակվող կոշտ կենցաղային թափոն' «Թափոնների մասին» ՀՀ օրենքով սահմանած թափոն,

•Խոշոր եզրաչափի թափոն' 1խմ և ավել ծավալով թափոն, որը չի տեղադրվում աղբամանում, Շինարարարական աղբ' քաղաքաշինական և շինարարական գործումեության հետևանքով աառաջացող աղբ,

• Շահագործումից դուրս եկած ավտոմեքենաներ, մետաղական ջարդոն,

• Փաթեթավորման թափոն' կոմերցիոն գոտում գոյացող փաթեթավորման թափոն,

•Էլեկտրական և էլեկտրոնային թափոն (ԷԷՄ)' չշահագործվող սարքավորում, սնուցվում է էլեկտրական ցանցից կամ մարտկոցից,

•Կենսաբանական թափոն' կենդանական ծագման պարենային և ոչ պարենային հումքի վերամշակումից ստացված թափոններ, ինչպես նաև անասնապահական, թռչնաբուծական և ձկնաբուծական ձեռնարկությունների գործունեության հետևանքով առաջացած թափոններ

•Պարտեզային թափոն' այգիների, պուրակների և այլ կանաչ տարածքներից հավաքված թափոն, այդ թվում' էտման թափոն, տերևներ և այլ նմանատիպ թափոն,

• Անվադողեր' մարդատար, բեռնատար մեքենաների և հեծանիվների շահագործումից դուրս եկած անվադողեր

• Վտանգավոր թափոն' (բացի էԷՍ թափոնից) ներկեր, քիմիկատներ, դյուրավառ նյութեր, բժշկական թափոն և այլն, հնարավոր ցանկը ներկայացված է հավելվածում:

5.Թափոնների գործածություն

Լերմոնտովո համայնքը չունի համապատասխան տեխնիկա աղբահանության և սանիտարական մաքրման աշխատանքները կատարելու համար, կնքված է պայմանագիր Ֆիոլետովո համայնքի հետ աղբահանության աշխատանքները կատարելու համար։

Համաձայն թափոնների տեսակավորման դասակարգման' առանձնացվում են հետևյալ տեսակները և հաշվառման ձևերը,

 1. Խոշոր եզրաչափերի թափոն - խոշոր եզրաչափերի թափոնը հիմնականում հեռացվում է տնտեսվարողների կողմից: Հաշվառում չի իրականացվում:

2. Շինարարական աղբ - հիմնականում հեռացվում է տնտեսվարողների կողմից: Հաշվառում չի իրականացվում:

3. Շահագործումից դուրս եկած ավտոմեքենաներ, մետաղական ջարդոն - հիմնականում հեռացվում է տնտեսվարողների կողմից: Հաշվառում չի իրականացվում:

 4. Անվադողեր - հիմնականում հեռացվում է տնտեսվարողների կողմից: Հաշվառում չի իրականացվում:

 5. Փաթեթավորում և փաթեթվածք - հիմնականում հեռացվում է տնտեսվարողների կողմից: Հաշվառում չի իրականացվում:

 6. Էլեկտրական և էլեկտրոնային թափոն: Հաշվառում չի իրականացվում:

 7. Կենսաբանական թափոն: Հաշվառում չի իրականացվում:

 8. Վտանգավոր թափոններ: Հաշվառում չի իրականացվում:

Աղբահանության և կոշտ թափոնների հետ գործածություն

* Աղբահանություն և կոշտ կենցաղային թափոնների հավաքում

ԼՄ Լերմոնտովո համայնքում աղբի հավաքումը կատարվում է' փողոցներում տեղակայված աղբամաններից /ամսեկան երեք անգամ/։

6. ԻՐԱԶԵԿՎԱԾՈՒԹՅԱՆ ԱՍՏԻՃԱՆ

Թափոնների կայուն կառավարում ապահովելու կարևորագույն նախապայման է ինչպես բնակչության, այնպես էլ կառավարման համար պատասխանատու անձնակազմի իրազեկվածության անհրաժեշտ աստիճանը: Պատասխանատուների իրազեկվածությունը կարևոր է Պլանը մշակելիս խնդիրները ճիշտ գնահատելու, լուծման առաջնահերթությունները հստակ սահմանելու և հետևուականորեն իրականացնելու համար: Բնակչության իրազեկվածությամբ մեծապես պայմանավորված են սկզբնաղբյուրում թափոնների առաջացումը նվազագույնի հասցնելու, տեսակավորված հավաքելու, տեսակա, վերօգտագործելու հաջողությունները' հետևապես և Պլանի իրականացման հաջողությունը: Իրազեկվածության աստիճանի գնահատման միջազգայնորեն հաջողված մեթոդ է բնակչության սոցիալական տարբեր խմբերում, տարբեր գործունեություն իրականացնող տնտեսվարողների, ինչպես նաև Պլանի մշակման և իրականացման համար պատուխանատու անձնակազմի շրջանում հարցումներ իրականցնելը' նախապես մշակված հարաաշարերով:

7. ՖԻՆԱՆՍԱՎՈՐՈՒՄ ԵՎ ԲՅՈՒՋԵ

Այս բաժնում ներկայացվում է Պլանավորման տարածքում ֆինանսատնտեսական նկարագիրը:

Ա․ Աղբահանության եկամուտների և ծախսերի ընդհանուր նկարագրություն

Մեկ անձի համար՝ 130 ՀՀ դրամ

Աղբահանութուն՝ յուրաքանչյուր օրվա համար՝ 30000 ՀՀ դրամ

8․ՄՇՏԱԴԻՏԱՐԿՈՒՄ ԵՎ ԳՆԱՀԱՏՈՒՄ

Յուրաքանչյուր ծրագրի արդյունավետությունն ապահովելու կարևոր գործիք է մշտադիտարկումն ու արդյունքների գնահատումը, ուստի այն Պլանի պարտադիր բաղկացուցիչ մաս է:

Աղբահանության և կոշտ թափոնների կառավարման ներկայիս համակարգի արդյունավետոության գնահատում

Օգտվելով նախորդ բաժինների վերլուծություններից' այս ենթաբաժնում վերլուծվում է և գնահատվում է Աղբահանության և կոշտ թափոնների կառավարման համակարգի արդյունավետությունը, և որքանով են արդյունավետ վարչական և կազմակերպչական կառուցվածքը և որոնք են արդյուանավետության վրա բացասաբար ազդող հիմնական պատճառները:

|  |  |  |  |
| --- | --- | --- | --- |
| Դերակատար | Արդյունավետության մակարդակ 1-շատ ցածր, 2-ցածր, 3-միջին, 4-բարձր, 5-գերազանց | Արդյունավետության հիմնական պատճառները | Արդյունավետության բարձրացմանն ուղղված միջոցառումներ կամ փոփոխություններ |
| ՏԻՄ | 4 | Հատուկ տեխնիկայի պակաս, աղբի վերամշակման բացակայությու | Հաատուկ տեխնիկայի ձեռքբերում |
| Բնակչություն | 3 | Տեսակավորման բացակայություն, Աղբամանների պակաս | Համայնքների համագործակցություն աղբի վերամշակման ուղղությամբ |
| Կազմակերպություններ | 3 | Աղբամանների պակաս | Նոր աղբամանների ձեռքբերում |

9․ԿԱՆԽԱՏԵՍՈՒՄՆԵՐ ԵՎ ԿԱՆԽԱԴՐՈՒԹՅՈՒՆՆԵՐ ՊԼԱՆԱՎՈՐՄԱՆ ԺԱՄԱՆԱԿԱՇՐՋԱՆՈՒՄ

Ա.Կանխատեսումներ

Այս բաժնում նկարագրվում է պլանավորվող տարածքում Պլանի գործողության ընթացքում կանխատեսվող կամ նախատեսվող փոփոխությունները:

|  |  |  |  |  |  |
| --- | --- | --- | --- | --- | --- |
| Կանխատեսելի փոփոխություններ | 2024 | 2025 | 2026 | 2027 | 2028 |
| Փաստացի բնակչության ակնկալվող թիվ | 1190 | 1200 | 1200 | 1250 | 1250 |

Բ.Կանխադրություն

Այս ենթաբաժնում ներկայացվում է ժամանակշրջանում ականկալվող թափոնների գոյացման ցուցանիշների գնահատման հիմնավորումը:

|  |  |  |  |
| --- | --- | --- | --- |
| Թափոնի տեսակ | Գործածության առաջնահերթություն /բարձր, միջին, ցածր/ | Թափոնի ակնկալվող գոյացում՝ մեկ շնչի հաշվով /կգ/ | Թափոնի ակնկալվող գոյացում՝ ընդհանուր քանակ  |
| Կոշտ կենցաղային թափոն | Միջին | 220 | 10,5 |

10.ՆՊԱՏԱԿՆԵՐԻ ԵՎ ԹԻՐԱԽՆԵՐԻ ՍԱՀՄԱՆՈՒՄ

Այս բաժնում սահմնավում են աղբահանության և կոշտ թափոնների կառավարման նպատակները և թիրախները պլանավորման ժամանակաշրջանում:

Թափոնների կառաավարման գլխավոր նպատակներն են՝

* Սկզբնաղբյուրում թափոննեի առաջացման կրճատումը:
* Աղբավայրում տեղադրվող թափոնների քանակի կրճատումը:

11.ԳՈՐԾՈՂՈՒԹՅՈՒՆՆԵՐԻ ՊԼԱՆ

Այս բաժնում մշակվում և ներկայացվում են 2-րդ գլխի 2-րդ կետում սահմանված նպատակների և թիրախներին հասնելու համար անհրաժեշտ միջոցառումները, որոնք կարող են վերաբերել կազմակերպչական և ենթակառուցվածքային փոփոխություններին:

Գործողությունների պլան՝ կարճաժամկետ և միջնաժամկետ թիրախներին հասնելու համար

|  |  |  |  |  |
| --- | --- | --- | --- | --- |
| Նպատակը՝ ըստ գործածության ձևերի | Կարճաժամկետ թիրախ | Կարճաժամկետ միջոցառում/2024-2026թթ/ | Միջնաժամկետ թիրախ | Միջնաժամկետ միջոցառում/2026-2028/ |
| Խառը հավաքում | Որակյալ աղբահանություն | Բարեկարգել աղբավայրերը, ձեռք բերել նոր տեխնիկա, ավելացնել աշխատակիցների քանակը | Որակյալ աղբահանություն | Կազմակերպել աղբի տեսակավորում և վերամշակում |